Isra i Mi'radž
Isra i Miradž (arapski: الإسراء والمعراج) prema islamskom vjerovanju, predstavljaju dva dijela putovanja koje je Muhammed imao u jednoj noći, 26/27. redžeba godinu prije Hidžre, 620. ili 621. godine. Mnogi islamski učenjaci smatraju da se to putovanje dogodilo fizički, dakle i dušom i tijelom, dok drugi smatraju da se desio samo kao duhovno putovanje (astralno). Ukratko je to putovanje opisano u Kur'anu u suri koja nosi naziv El-Isra (noćno putovanje), (Kur'an Sura El-Isra) a dosta više detalja je navedeno u hadisima. Isra i Mi'radž predstavljaju jednu od najvećih mudžiza posljednjeg poslanika Muhammeda.